Беседа:Лариса Рикелме

message: Опа опа! Да си имаме уважението! Аз създадох статията а не ти колежке "Мая и Мая"! А и преди мен никой не се сещаше за тази красива парагвайка а сега си преписваш 75% от моя текст на теб! Искам обяснение, къде са авторските права тука и купищата лицензи и тем подобни? Няма да отстъпя докато не постигна успех в този случай да знаеш! А и съм прав в случая ми се струва така че хайде дай да направим нещо, че това мина всички граници! -- -EbOlA- 04:16, 9 септември 2010 (UTC)
replies: text: Пешо този случай е интересен наистина само че не е само May May виновна май? Ви ж кой ти трие статията:
(Дневник на изтриванията); 02:37 . . Peterdx (Беседа | приноси) изтри „Лариса Рикелме“ (Неенциклопедично съдържание: съдържанието беше: „Лариса Рикелме е модел на бельо родена в Парагвай през...“ (като единствен)
Твоя адаш я трие а после Mая я прави пак ама понеже не знам, какво е пишело в нея преди това не мога да взема страна а ще изчакам малко. -- Димчо Х. Димов  04:23, 9 септември 2010 (UTC)

text: Опа, опа, опа! Честно казано, аз изтрих твоята статия, защото по начина, по който беше написана, щеше да бъде отхвърлена и като микромъниче. Все пак добре е, че има редактори като „колежката Мая и Мая“, които все пак не само я възстановяват, но и я пишат по начин, достоен за енциклопедия; за разлика от предишното писание, за което се съмнявам, че и жълт вестник би публикувал... Нищо лично, но в предишния си вид статията бе далеч от всякаква енциклопедичност. (Имаше конфликт на редакции - Димчо ме изпревари) --Peterdx 04:34, 9 септември 2010 (UTC)
replies: text: : Извини ме! Аз тука не знам вообще, какво да кажа! Ама ми се струва, че трябва всички да сме доволни понеже и "И вълка сит и агнето цяло". Имаме статия за тази хубавица и Петър (ебола90) може да я попълни с информация или да я редактира по всяко време. Хайде по спокойно! Поздрави на всички! --  Димчо Х. Димов  04:49, 9 септември 2010 (UTC)
replies: text: ::Да, разбира се, няма лошо — нека има статия, но и нека да бъде написана както трябва. И нека накрая да почнем да пишем както трябва — поне тези, които пишем тук от едно известно време и имаме самочувствие, че имаме някакъв опит. --Peterdx 04:55, 9 септември 2010 (UTC)

text: :А можеше само да я редактирате и аз да съм първия и редактор (създател)! ОК ще се старая повече в бъдеще макар че в случая повече от 70% са си пак моя текст само, че с препратки. -- -EbOlA- 04:58, 9 септември 2010 (UTC)
replies: text: :::Адаш, едно само ще ти кажа преди пак да изчезна: не знам дали си обърнал внимание, но в Уикипедия няма „моя и твоя статия“. Това което си го пишем по (примерно) Приноси е главно, за да се ориентират пишещите тук какви интереси имаме и да могат да се допитват евентуално за помощ с информация, корекции и т. н. --Peterdx 05:07, 9 септември 2010 (UTC)

text: ::Така си е! Тука всички сме един голям екип! -- Димчо Х. Димов  05:27, 9 септември 2010 (UTC)
replies: text: :::  За да няма съмнения относно изтрития текст — копирам текста от изтритата версия на -EbOlA-. 
Лариса Рикелме е модел на бельо родена в Парагвай през 1985. 
==Биография==
==Кариера==
==Любопитно==
За разлика от повечето жени Лариса обича да гледа футбол. Тя стана много известна с ревностнатаси подкрепа на парагвайският национален футболен тим. Бе обещала дори, че ще се снима в еротична фотосесия напълно гола ако любимците и играят финал.

text: ::: (Пропускам двете категории, които така или иначе бяха сменени с по-точни.)

text: ::: Два празни раздела и общо четири изречения, от които първото — неточно (явно тя не е модел само на бельо), второто — крайно неенциклопедично, недоказуемо и напълно излишно, третото — неясно (кога и къде става тя известна?) и с правописни и граматически грешки, а последното — като от спортно публицистично издание и съвсем не в стил подходящ за енциклопедия, особено предвид липсата на източници — статията в първоначалния си вид си беше за изтриване (още повече, изобщо не бе указана значимост според критериите и дори меп). Тъй като статията е създадена от редактор с известен опит в Уикипедия, не изтрих бързо съдържанието, а проверих за статии в чуждоезичните уикипедии и от това, което открих, прецених, че обектът на статията има значимост (което не може да се каже, че личеше до момента). Докато редактирах статията според английската версия (това за над 70-те % съвпадение с оригиналната версия оставям на другите редактори да преценят :), Peterdx (съвсем небезоснователно) беше изтрил неенциклопедичния текст, така че когато запазих редакцията си, статията беше създадена отново.

text: ::: Честно казано, мислех да напиша смъмряща бележка на автора, че не проявява достатъчно сериозно отношение предвид немалкия вече стаж в Уикипедия, но реших да се въздържа — на всеки може да се случи да действа прибързано понякога. Признавам, че мен лично би ме смущавало документирането в историята на авторството ми над толкова несполучлив опит, какъвто представляваше изтритата версия, затова и не ми хрумна, че авторът би имал нещо против развръзката на казуса (признавам, че за първи път предната вечер разбрах за съществуването на обекта на статията и съвсем не държа да си приписвам активи за идеята за създаването на статията :). Ако авторът не споделя моите притеснения, мисля, че няма да е проблем да възстановим изтритите версии, но наистина приканвам към по-сериозно отношение. Неприемливо е опитен редактор да пуска статии така неподходящи за енциклопедия като съдържание, стил и формат. Надявам се, че в бъдеще няма да се налага да си припомняме отново добре известни правила за енциклопедичното писане.

text: ::: Ще използвам случая да вметна едно лесно за запомняне правило за употребата на пълен и непълен член, научено от баба (учителка по български език и литература :) — ако членуваното нещо може да се замени с местоимението той, значи членът е пълен — пр. „(Той) Парагвайският отбор не печели първенството“. Ако може да се замести с него или го — значи членът е непълен — пр. „Тя става много известна с ревностната си подкрепа на (него) парагвайския национален футболен тим“. Проверка от такъв характер изисква малко усилие, особено когато добавяме малко текст. Поздрави --Maymay 00:19, 10 септември 2010 (UTC)